b'\n_START_ARTICLE_\nSakuna sa Chernobyl\n_START_PARAGRAPH_\nNaganap noong ika-26 ng Aribl, 1986 ang Sakuna sa Chernobyl (Ukranyano: \xd0\xa7\xd0\xbe\xd1\x80\xd0\xbd\xd0\xbe\xd0\xb1\xd0\xb8\xd0\xbb\xd1\x8c\xd1\x81\xd1\x8c\xd0\xba\xd0\xb0 \xd0\xba\xd0\xb0\xd1\x82\xd0\xb0\xd1\x81\xd1\x82\xd1\x80\xd0\xbe\xd1\x84\xd0\xb0, Chornobylska Katastrofa; tinatawag rin bilang Chernobyl o ang aksidente sa Chernobyl) sa Plantang Nuklear na Pangkuryente ng Chernobyl sa Ukraine, na nasa ilalim ng pamamahala ng Unyong Sobyet. Isang pagsabog at sunog na dulot nito ang naglabas ng malaking bilang ng alikabok na radyaaktibo sa hangin, na kumalat sa USSR at Europa._NEWLINE_Ang sakuna sa Chernobyl ang pinakamalalang aksidente sa kasaysayan ayon sa gastos at bilang ng mga namatay, at isa sa dalawa lamang sa mga aksidenteng nukleyar na inuri bilang Level 7 ayon sa International Nuclear Event Scale.  Mahigit sa limangdaang libong "liquidators" ang sumali at umabot ng 18 bilyong rubles and nagastos ng pamahalaan ng Unyong Sovbyet upang matigil ang pagkalat ng radyasyon at ang mas malaking sakunang maaaring mangyari.  31 katao ang namatay dahil sa aksidente sa panahon na ito ay hindi pa nakokontrol. Pinagaaralan pa rin hanggang sa ngayon ang epekto ng aksidente katulad ng pagtaas ng mga kaso ng cancer sa lugar na malapit sa Chernobyl.'